Dokumentáció

Program célja:

A szoftver egy recepteket tartalmazó weboldal, aminek a célja receptek keresése, szűrése vagy akár feltöltése. A célunk ezzel a projekttel az, hogy a felhasználók egyszerűen hozzá tudjanak férni különböző receptekhez, vagy éppen az általuk már szeretetthez gyorsan és könnyedén. Továbbá olyan receptek megosztása, amit a felhasználók az interneten nem láttak és nyilvánosságra szeretnék hozni.

Megvalósítás:

A programot Visual Studio Code-ban írtuk meg, viszont az adatbázis futtatásához és kezeléséhez phpMyAdmin-t és XAMPP-ot használtunk. A teszteket seleniumba írtuk meg. Továbbá a feladatok nyomon követéséhez a Trello-t használtuk.

Főoldal

Egyből a bejelentkezés után vagy a navigációs sáv bal felső sarkban lévő logóra kattintva tudjuk megnyitni. Ez az oldal alapvetően ízelítőt kínál a többi oldalból.   
A navigációs sáv alatt látható egy carousel elem látható, amiben különböző ételek láthatóak, hogy a felhasználónak megteremtse a főzési hangulatot, vagyis ami lehet a végeredmény. Ezalatt az elem alatt megtalálható középen egy keresőmező, ami megkeresi a felhasználó által beírt recept nevét és közvetlen ezalatt a mező alatt megjeleníti a találatot. Ha nincs találat, akkor egy alert-ben megjelenik a találatra szóló üzenet. Lejjebb a weboldalon, meglátható a „Legújabb receptek”, ami az admin által elfogadott legfrisebb recepteket jeleníti meg. Ezalatt látható a „Legjobb receptek” rész, ami a legjobban értékelt recepteket jeleníti meg. Mindkét résznél 15-15 kártyát jelenít meg maximum, hogy ne legyen túl hosszú a weboldal. A telefonos nézet is megfelelően működik az oldalon, ugyanis nagy méreten 3, egymástól ugyanakkor távolságban lévő kártyák jelennek meg középen, közepes méreten 2, kis méreten pedig csak 1 kártya jelenik meg egy sorban.

Receptek oldal

Ezt az oldalt a navigációs sávból lehet megnyitni és alapvetően a receptek részletes szűrésére lett kitalálva, hogy a lehető legtöbb tulajdonságuk alapján lehessen szűrni azokat, a lehető legjobb felhasználói élménnyel.   
A navigációs sáv alatt nagy címmel látható a weboldal címe, azalatt pedig a receptek nevére való szűrés. Továbbá bal oldalon látható a részletes szűrő mezők. A kategória, alapanyag, étrend és a konyha szűrők hasonló módon működnek, ugyanis rá lehet keresni az adott szűrési értékre és többet is ki lehet jelölni, ha több keresési érték is megfelelő a felhasználónak. Ezalatt található a napszak szűrő, ahol be lehet jelölni, hogy melyik napszakhoz keressük a receptet. Ezenkívül látható az ár, elkészítése idő, kalória és nehézség szűrők, amik szintén hasonló módon működnek. Egy csúszkával lehet az összeset használni, és az alap értéküknél egyik szűrési lehetőséget sem veszi figyelembe. Ezek alatt látható egy „Szűrők lenullázása” gomb, ami beállítja az összes szűrő és a keresőmező alap értékét és a weboldal betöltésekor látható recepteket tölti be. Ezenkívül a keresőmezőt lehet úgy használni, hogy ha több recept nevére rákeresünk, akkor azok között lehet szűrési értékeket is beállítani.

Heti menü oldal

Ezt az oldalt ugyancsak a navigációs sávból lehet megnyitni. Ez az aloldalnak az a célja, hogy ha a felhasználó nem tud dönteni, hogy melyik receptet csinálja az egyes napszakokon, akkor itt az oldal mondja meg neki.  
A weboldal tetején látható az aloldal címe, ezalatt pedig a hét mindegyik napja radio gombokban. Az oldal alapvetően az aktuális nappal tölt be, de a többi napnak az ajánlott receptjeit is meg lehet tekinteni. Az egyes napoknál 5 receptet ajánl. Reggelit, tízórait, ebédet, uzsonnát és vacsorát. Ezeket egy adatbázis esemény generálja újra minden héten, tehát egyik nap sem lesz ugyanaz a recept.

Kedvencek oldal

Ezt az oldalt szintén a navigációs sávból lehet elérni. Az aloldal célja mégpedig, hogy a felhasználó a bejelölt receptjei, illetve a bevásárlólistába rakott hozzávalók között böngésszen, vagy éppen törölje ki azokat onnan.  
Az oldal tetején található először a „Kedvenc receptek” felirat, és ennél a résznél lehet megnézni a részletes receptek oldalnál hozzáadott recepteket. Ennél a résznél a kártyáknak van egy plusz gombjuk, a „Törlés” gomb, amivel az adott kártyát ki lehet törölni a kedvenc receptek közül. A „Törlés” gombot ha megnyomjuk az oldal lefrissíti önmagát és újragenerálja az oldalt, így törli ki onnan az adott receptet. Ezalatt látható a bevásárlólista rész, amihez szintén a részletes receptek oldalon lehet hozzáadni a hozzávalókat. Itt a bootstrap-es accordion-ba jelennek meg a hozzávalók, úgy hogy a lenyíló fülnél a recept neve található és ha le van nyitva az adott accordion, akkor jelennek meg egy bootstrap-es listában a hozzávalók, a mennyiséggel és a mértékegységgel együtt, továbbá, hogy a recepten belül melyik kategóriához tartoznak. Az egyes listaelem jobb szélén található egy „Törlés” gomb, ami a gomb lenyomása után, az oldal újratöltése nélkül törli, az adott hozzávalót a bevásárlólistából.   
Abban az esetben, ha a kedvenc recepteknél, vagy a bevásárló listánál sincs egy recept sem, akkor a megfelelő üzenet megjelenik a felhasználónak.

Részletes receptek oldal

Ezt az oldalt a receptek kártyáin lévő „Részletek” gombbal lehet megnyitni szinte majdnem az összes oldalról. Az aloldal célja, hogy az adott receptnek a jellemzőit, leírását értékelését és a hozzászólásokat jeleníti meg. Ez az oldal linkben kapja meg a betöltendő receptnek az id-ját.  
Ha megnyitjuk az aloldalt, akkor legfölül bal oldalon megjelenik egy gomb, ami az oldal lejjebb görgetésével is ott marad, csak a weboldal alsóbb részénél tűnik el. Ez a gomb hozzáadja a kedvenc receptekhez azt a receptet, ami meg lett nyitva. Visszatérve az oldal tetejére, legfölül megjelenik, hogy melyik ételfajtához tartozik a recept. Ezalatt látható a recept neve, továbbá, hogy hány csillag a receptnek az átlag értékelése. Lejjebb látható a recept képe, és mennyi idő telik elkészíteni, mennyibe kerül elkészíteni és milyen nehézségű. Ezek alatt látható egy adag növelése vagy csökkentése hely, ahol a hozzávalók mennyiségét és a recept infónál lévő kalóriát lehet növelni vagy csökkenteni 1 és 10 közötti adaggal. Ezután található a hozzávalók kategóriák szerint, táblázatban generálva, ahol megtalálható a hozzávaló neve, mennyisége és mértékegysége, továbbá a táblázat jobb szélén, minden egyes hozzávalónál van egy „Hozzáadás kosárhoz” radio gomb, ami attól függően van bejelölve, vagy éppen nem, hogy benne van-e az adott hozzávaló a bevásárlólistában. Ezalatt látható a recept infó, ami megjeleníti a recept kalóriáját, étrendjét, konyháját és a hozzá tartozó napszakot, majd rögtön ezt követően található a recept leírása. Ezekután található az értékelés mező, ahol minden recepthez egyszer tud értékelést leadni a felhasználó. Ha már az adott receptnél már adott le a felhasználó értékelést, akkor a háttér ennél a résznél megváltozik, megjeleníti a leadott értékelést és akkor már nem lehet a csillagokra kattintani. Ezalatt található a hozzászólás felület, ahova lehet írni az adott recepttel kapcsolatos megjegyzésünket. A hozzászólások a beviteli mező és a „Küldés” gomb alatt található, továbbá kék színnel ki van emelve az a megjegyzés, amit az a felhasználó küldött, aki be van jelentkezve az oldalra.

Szűcs Dániel mérföldkövek:

* 1. Mérföldkő 2024.12.21:
  + Főoldal elkészítése
  + Bejelentkezés felület
  + Receptek kinézet
  + Recept feltöltés felület
* 2. mérföldkő 2025.03.10:
  + Receptek oldal adatbázissal való összeköttetése
  + Részletes receptek oldal
  + Értékelés
  + Hozzászólás felület és küldés
  + Kedvencek oldal
  + Bevásárló listához adás és törlés
  + Kedvenc receptekhez adás és törlés
  + Heti menü oldal
  + Profil oldal kinézet
  + Kijelentkezés
* 3. mérföldkő 2024.04.16:
  + Hibák javítása
  + Dokumentáció
  + Tesztek írása
  + Teszt dokumentálása